Diari Oficial de la Generalitat Valenciana


Sumari del DOGV 9850, del 16-05-2024 (2024/4215)

RESOLUCIÓ de 29 d'abril de 2024, del Servici de Relacions Laborals i Gestió de Programes, per la qual es disposen el registre i la publicació del text de l'acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana, realitzada el dia 11 d'abril de 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4215


Data del document
:   29-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Educació, Universitats i Ocupació
    * conveni col·lectiu

RESOLUCIÓ de 29 d'abril de 2024, del Servici de Relacions Laborals i Gestió de Programes, per la qual es disposen el registre i la publicació del text de l'acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana, realitzada el dia 11 d'abril de 2024. [2024/4215]  
Vist el text de l'acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana, realitzada el dia 11 d'abril de 2024, subscrit, d'una part, pel Gremi de Comerciants Tèxtils, Moda i Complements de la Comunitat Valenciana (GRECOTEX - CV) i la Confederació Valenciana de Comerç (COVACO) i, d'una altra, per la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO PV), i de conformitat amb el que es disposa en l'article 2.1.c) del Reial decret 713/2010, de 28 de maig, sobre registre i depòsit de convenis i acords col·lectius de treball i en l'article 3 de l'Orde 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servici de Relacions Laborals i Gestió de Programes, d'acord amb el que s'establix en l'article 51.1 de l'Estatut d'Autonomia de la Comunitat Valenciana, en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit de l'acta que arreplega els acords aconseguits.  
  
  
Segon  
Disposar-ne la publicació en el Diari Oficial de la Generalitat Valenciana.  
  
València, 29 d'abril de 2024.- La cap del Servici de Relacions Laborals i Gestió de Programes: Aurora Valero Alcaraz.  
  
  
ACTA DE LA REUNIÓ DE LA COMISSIÓ PARITÀRIA DEL   
I CONVENI COL·LECTIU DE COMERÇ TÈXTIL DE LA COMUNITAT VALENCIANA REALITZADA EL DIA 11 D'ABRIL DE 2024  
  
A València, en la seu de GRECOTEX - CV (Gremi de Comerciants Tèxtils, de Moda i Complements de la Comunitat Valenciana), a les deu hores del dia onze d'abril de dos mil vint-i-quatre, es reunix la Comissió Paritària del I Conveni col·lectiu de comerç tèxtil de la Comunitat Valenciana.  
Integren la Comissió Paritària els membres al final ressenyats, representants de les organitzacions empresarials: Gremi de Comerciants Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil) i de les organitzacions sindicals: Federació de Serveis, Mobilitat i Consum d'UGT País Valencià (FeSMC - UGT) i la Federació de Serveis de CCOO del País Valencià (SERVEIS - CCOO)  
Oberta la sessió els assistents,   
  
Exposen:  
  
La reunió té com a únic punt de l'orde del dia, emetre acta de resolució de la consulta plantejada per la FeSMC - UGT - PV, relativa a la prioritat dels articles 27 i 28 referent a la classificació professional, sobre la disposició transitòria segona, punt 3, de la província de València del Conveni col·lectiu de comerç tèxtil de la Comunitat Valenciana.  
  
En concret es pregunta sobre les categories de cap de secció, cap de sucursal i aparadoristes de la província de València, com marca la disposició transitòria i l'acta de la Comissió Paritària de data de publicació en el DOGV de 14 d'abril de 2023, al punt octau que l'enquadrament transitori en els nous grups es va realitzar tenint en compte els salaris precedents i que això no impedix que, atesos altres criteris com ara organigrama, promoció, etc. a nivell d'empresa no puga establir-se l'enquadrament en el grup de coordinadors.  
Després de diverses manifestacions dels presents,   
  
Acorden:  
Les antigues categories de cap de secció, cap de sucursal i aparadoristes del Conveni col·lectiu provincial de València, van quedar automàticament enquadrades en el grup d'especialistes, i no en el de coordinació. Una vegada realitzat eixe trànsit de categories provincials a grups professionals del conveni autonòmic, pot ocórrer que, atesos altres criteris, com ara organigrama, promoció, etc., a nivell d'empresa, es puga establir l'enquadrament en el grup de coordinadors, sempre amb efectes des que així s'acorde o es declare pels òrgans competents.   
  
En este sentit, a sol·licitud del sindicat que planteja la consulta, la Comissió Paritària confirma que el treball d'igual valor en l'àmbit territorial del conveni, ha de tindre la mateixa retribució, en els termes previstos en l'article 28 de l'Estatut dels Treballadors, sense que la transició pactada des de les antigues categories als vigents grups de classificació professional prevalga sobre els criteris d'enquadrament establits en l'article 27 del Conveni col·lectiu, en cas que corresponga la revisió de l'enquadrament de la figures professionals existents en les empreses, amb els efectes que es determinen mitjançant acord o pels òrgans competents.  
Així mateix s'aprova depositar esta acta davant l'autoritat laboral, a efectes de publicació i altres efectes legals oportuns, i faculta per a este tràmit Vicente Martínez Trenco, amb DNI \*\*\*5698\*\*.  
  
  
I per deixar-ne constància, firmen el present acord en el lloc i data indicats més amunt.  
  
A les onze hores del dia onze d'abril de 2024, s'alça la sessió.  
  
  
Per CCOO: Salvador J. Mejias Sahuquillo.   
Per UGT: Esteban Ramos Cano.  
Per COVACO: Pere Anrubia Gandía, Amparo Barroso Gómez  
Per GRECOTEX - CV: Agustín Benavent González, Mari Carmen Pisón Mainar